
UR2011-11569/13.07.2011
REFERAT
privind alipirea parcelei cu nr. top 5545/2 inscrisa in CF 423115 Timisoara cu parcela cu nr. topo 5545/1 inscrisa in CF 401381 Timisoara şi apoi dezlipirea din parcela nou creata in urma unificarii a terenului in suprafata 719 mp din Piaţa Badea Cârţan in vederea atribuirii catre Parohia Ortodoxă Fabric Est Timişoara 
Se propune spre analiză Comisiilor din cadrul Consiliului Local al Municipiului Timişoara, materialul întocmit de Instituţia Arhitectului Şef, Serviciul Banca de Date Urbană şi Cadastru ca urmare a cererii depuse de Arhiepiscopia Ortodoxă a Timişoarei, Parohia Timişoara, Calea Lugojului cu nr.11569/07.06.2011.


Conform HCL nr.46/01.10.1996 s-a atribuit în folosinţă gratuită, pe durata existenţei construcţiei, terenul în suprafaţă de 500 mp situat în Timişoara, Piaţa Badea Cârţan, înscris în CF nr.423115(CF vechi 114604, adus din CF nr.2 Timişoara, cu nr.topo 5545/2, Parohiei Ortodoxe Române Timişoara Fabric Est, pentru construirea unei biserici.

 În prezent lucrările de construcţie a bisericii sunt finalizate, însă poziţionarea în teren a acesteia s-a făcut din eroare pe ambele parcele parcele. In vederea reglementarii situatiei juridice a terenului pe care este amplasata biserica in vedrea inscrierii acesteia in cartea funciara se impune suplimentarea suprafetei de teren atribuite anterior. Este necesară obţinerea autorizaţiei de construire pentru turnul clopotniţă care nu mai poate fi edificat pe vechiul amplasament.

Pentru buna desfăţurare a activităţilor bisericeşti şi pentru construirea turnului clopotniţă Parohia Ortodoxă Română Timişoara Fabric Est solicită atribuirea în folosinţă gratuită pe durata existenţei construcţiei, în completarea suprafeţei de 500 mp(atribuiţi conform HCL nr.46/1996), a unei suprafeţe de  219 mp teren din parcela cu nr.topo 5545/1 înscrisă în CF nr.401381, CF vechi nr.2 Timişoara, în suprafaţă totală de 14165 mp, proprietatea Primăriei Municipiului Timişoara.

Conform adreselor de la Serviciul Juridic cu nr. UR2011-11569/23.06.2011, de la Serviciul Administrare Fond Funciar nr. . UR2011-11569/22.06.2011,  şi de la Serviciul Administrare Imobile nr. . UR2011-11569/.28.06.2011., ni se aduce la cunoştinţă că asupra acestui imobil nu există litigii şi nici cereri de revendicare.
Se propune alipirea parcelei cu nr. topo 5545/1 în suprafaţă de 14165 mp, teren proprietatea Primăriei Municipiului Timişoara, cu parcela cu nr.topo 5545/2 în suprafaţă de 500 mp  teren proprietatea Primăriei Municipiului Timişoara(atribuită deja conform HCL nr.46/1996), rezultând parcela cu nr.topo  nou în suprafaţă de 14665 mp teren proprietatea Primăriei Municipiului Timişoara.

Se propune dezlipirea parcelei de mai sus în suprafaţă de 14665 mp în două parcele astfel:

- parcela cu nr.topo nou în suprafaţă de 13946 mp teren proprietatea Primăriei Municipiului Timişoara;

-  parcela cu nr.topo nou în suprafaţă de 719 mp teren proprietatea Primăriei Municipiului Timişoara.
Se propune revocarea Hotărârii Consiliului Local al Municipiului Timişoara nr.46/01.10.1996.

Se propune atribuirea în folosinţă gratuită, pe durata existenţei construcţiei a parcelei nr.topo nou, cu suprafaţa de  719 mp,  în favoarea Parohiaei Ortodoxe Române Timişoara Fabric Est, pentru construirea unei biserici şi a turnului clopotniţă, din Piaţa Badea Cârţan..

Alipirea şi dezlipirea terenului, se va face conform proiectului întocmit de SC GAUSS SRL din 2011.Cheltuielile pentru notarea operaţiilor cadastrale la OCPI vor fi suportate de către Parohia Ortodoxă Română Timişoara Fabric Est .

După analizarea celor mai sus prezentate, de către comisiile Consiliului Local al Municipiului Timişoara, se va aviza documentaţia de dezlipire a terenului mai sus menţionat, iar apoi se vor face demersurile pentru înscrierea operaţiilor cadastrale în cartea funciară.

